armvectores/hy_wikipedia_2023 huggingface dataset:
Գլուխայա Ռեպա

Գլուխայա Ռեպա (ռուս.՝ Глухая Репа), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Ռեպա գետի ձախ ափին 31 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000009861
Հիդրոլոգիական ուսումնասիրությունների կոդը - 110000986
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Զախարովսկի (խուտոր, Ալեկսեևսկի շրջան)

Զախարովսկի (ռուս.՝ Захаровский), խուտոր Ռուսաստանի Վոլգոգրադի մարզի Ալեկսեևսկի շրջանի կազմում։
Բնակչությունը ըստ վերջին գրանցված տվյալների կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաղացողները (ֆիլմ)

Խաղացողները (անգլ.՝ Players), 2012 թվականին նկարահանված ֆիլմ, որի ռեժիսորներն են Աբբաս և Մաստան Բուրմավալլաները։ Ֆիլմի գլխավոր դերերում նկարահանվել են Աբհիշեկ Բաչչանը, Բիպաշա Բասուը, Սոնամ Կապուրը, Նիլ Նիտին Մուկեշը, Բոբբի Դեոլը։ Թրեյլերը ցուցադրվել է 2011 թվականի նոյեմբերի 3-ին, իսկ ֆիլմը թողարկվել է 2012 թվական հունվարի 6-ին։ Սա 2003 թվականին նկարահանված «Կողոպուտ իտալական ձևով» բլոկբաստերի ռեմեյքն է։ «Կողոպուտ իտալական ձևով» ֆիլմն էլ 1969 թվականին նկարահանված բրիտանական ֆիլմի (գլխավոր դերում՝ Մայքլ Կեյնոմ) ռեմեյքն է, թեև միևնույն ժամանակ հիմնական սյուժետային գիծը զգալիորեն տարբերվում է 2003 թվականի ֆիլմից՝ դարձնելով հերոսներին ու իրադարձությունները բոլորովին տարբեր։ Ֆիլմի նկարահանումները տեղի են ունեցել տարբեր վայրերում, ինչպիսիք են Նոր Զելանդիա, Ռուսաստան և նույնիսկ Հյուսիսային բևեռ, դառնալով պատմության մեջ առաջին Բոլիվուդյան ֆիլմը, որը նկարահանվել է այնտեղ։


== Սյուժե ==
1917 թվականին ամենաթեժ առաջին համաշխարհային պատերազմի ժամանակ Ռումինիա է ուղարկվում Ռուսական կայսրության ոսկու պահեստները, հիմա ժամանակն է վերադարձնել ոսկին հետ։ Մի խումբ հնդիկ լավագույն գողեր - տարբեր մասնագիտություններով որոշում են կատարել լավագույն կողոպուտը դարի։


== Դերերում ==
Աբհիշեկ Բաչչան - Չարլի Մահարենաս
Բիպաշա Բասու -Ռիյա
Նիլ Նիտին Մուկեշ - Պաուկ
Սոնամ Կապուր - Նեյնա Բրիգանզա
Վիչիսլավ Ռազբեգաեվ - ռուս գեներալ
Բոբբի Դեոլ - Ռոննի
Օմի Վաիդյա - Սաննի
Սիկանդեր Կհեպ - Բիլալ


== Նկարահանումներ ==
Նկարահանումները անցկացվել են 3 փուլով. 1 փուլը նկարահանումների սկսվել է Հնդկաստանում նոյեմբերի 9-ին, 2010 թվականի և շարունակվել է ընդհում մինչև դեկտեմբերի վերջ։ Երգը «Buddhi Do Bhagwaan» նկարահանվել է Գոա Միրամար լողափում։
Երկրորդ փուլը սկսվել է հունվարի կեսերից 2011 թվականի, Նոր Զելանդիայի քաղաքներում՝ Վելինգտոն և Օքլենդ։
Երրորդ փուլը նկարահանումների, եղել է առավել երկար, սկսվել է 2011 թվականի ապրիլի շրջաններում՝ Սիբիրում, Սանկտ Պետերբուրգում և Մուրմանսկում։ Գնացքների կողոպուտի հատվածը նկարահանվել է Մուրմանսկում.:


== Ծանոթագրություններ ==


== Արտաքին հղումներ ==
Պաշտոնական կայք Archived 2014-10-12 at the Wayback Machine.
Մարկովկա (գյուղ, Բելոպոլիեի շրջան)

Անվան այլ կիրառումների համար տե՛ս՝ ՄարկովկաՄարկովկա (ուկրաիներեն՝ Марківка), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Մարկովկա գյուղում բնակվում էր 809 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (5601-5700)

Աստերոիդների ցանկ (5501-5600)  • Աստերոիդների ցանկ  • Աստերոիդների ցանկ (5701-5800)
 Աստերոիդների ցանկ (5501-5600)  • Աստերոիդների ցանկ  • Աստերոիդների ցանկ (5701-5800)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Ռադչուկի (գյուղ, Լեբեդինի շրջան)

Ռադչուկի (ուկրաիներեն՝ Радчуки), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Ռադչուկի գյուղում բնակվում էր 19 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրոնշտադտի խորաչափ

Կրոնշտադտի ֆուտշտոկը կամ Կրոնշտադտի խորաչափը (ռուս.՝ Кронштадтский футшток) Բալթիկ ծովի մակարդակի որոշման համար նախատեսված հատուկ սանդղաձող է։ Ֆուտշտոկը գտնվում է Կրոնշտադտ քաղաքում, Օբվոդնի ջրանցքի վրայով անցնող Կապույտ կամրջի ափային հենարանի վրա։ Կրոնշտադտի ֆուտշտոկի զրո նիշը հանդիսանում է, որպես հաշվարկման համակարգի սկիզբ, երկրի մակերևույթի որևէ կետի բացարձակ բարձրությունն Ռուսաստանի տարածքում, ԱՊՀ որոշ երկրներում և Հայաստանում որոշելու համար։ Այն նաև ընդունված է որպես հաշվարկման սկիզբ գեոդեզիական կետերի և ռեփերների բարձրության որոշման համար, ինչպես նաև տիեզերական արբանյակների ուղեծիրներն կողմնորոշելու համար։


== Պատմություն ==
Ծովի կամ օվկիանոսի մակարդակը չափելը անհրժեշտություն է եղել դեռ ամենաառաջին ծովագնացների համար, որպեսզի արդեն նավահանգստում եղած կամ նավահանգիստ մտնող նավը հեշտությամբ գտնի ուղին, քանի որ ջրի մակարդակն տատանվում է մակընթացության և տեղատվության պատճառով։ Կրոնշտադտի ֆուտշտոկի պատմությունը կապված է ռուսական նավատորմի ի հայտ գալու հետ։ Առաջին անգամ Ռուսաստանում Պետրոս I Մեծի կարգադրությամբ է ստեղծվել ֆուտշտոկային ծառայություն, առաջին ֆուտշտոկը տեղադրվել է դեռևս Սանկտ Պետերբուրգում 1703 թվականին, իսկ 1707 թվականին ստեղծվել է ֆուտշտոկային ծառայություն Կոտլին կղզում՝ նորակառույց Կրոնշտադտ քաղաքում։ Այնուհետև տարիների ընթացքում ֆուտշտոկային ծառայությունը ավելի է կատարելագործվել և այժմ Բալթիկ ծովի մակարդակն որոշելիս օգտագործվում է Կապույտ կամրջի հենարանի վրա՝ հատուկ կառույցում տեղադրված մակարդակագրիչը՝ որը մշտապես ամրագրում է ջրի մակարդակն ու մակարդակի տատանումներն ֆուտշտոկի զրոյի համեմատ։


== Տես նաև ==
Բացարձակ բարձրություն
Ֆուտշտոկ
Հայ ծիսահմայական բանահյուսություն

Ծիսահմայական բանահյուսությունը հայկական բանավոր ավանդության վաղնջական և կարևոր բաղադրիչներից է. նրա տեսակներն ու ենթատեսակներն են անեծքները, օրհնանք-մաղթանքները, երդումները, հմայական աղոթքները, ծիսատոնական տարբեր բնույթի երգերը, խաղերն ու բանաձևերը։ Այս խումբն ունի կիրառական որոշակի նպատակ և նշանակություն՝ առնչված ժողովրդի ապրած միջավայրի, տնտեսական, սոցիալ-կենցաղային կյանքի, բարոյական ու կրոնապաշտամունքային ընկալումների տարբեր 594 կողմերն ու երևույթները խորհրդանշող ծիսական ու հմայական արարողությունների հետ։ Բանահյուսության հիշյալ տեսակները բնորոշվում են խոսքի ներգործության զորության հանդեպ հավատով, ծիսահմայական արարողություններին ենթակա անձի, առարկայի կամ երևույթի տվյալ վիճակը փոխելու ցանկությամբ՝ հաճախ արտահայտված խորհրդանշական-այլաբանական պատկերներով ու համեմատություններով։ Հմայական համեմատաբար պարզ բանաձևերից են անեծքները, օրհնանք-մաղթանքներն ու երդումները, որոնք գործածվում են ծիսահմայական արարողությունների (ծնունդ, մահ, հարսանիք, ժողովրդական տարբեր հանդիսություններ, խնջույք, ողջույն, հրաժեշտ, շնորհավորանք, բարեմաղթություն) ժամանակ։ Հմայական բարդ բանաձևերից են կապքի (կախարդության արգելք) աղոթքները, որոնք, վիպական նկարագրական սկզբնամասից բացի, բաղադրվում են անեծքի, բարեմաղթության, երդման և սպառնալիքի բանաձևերից, ուղեկցվում են որոշակի արարողություններով, ունեն պահպանական-ապահովական բնույթ, կիրառվում են չար ոգիներից հարուցվող զանազան ցավերից, հիվանդ դրություններից, փորձանքից զերծ պահելու նպատակով։ Ծիսատոնական երգերը, խաղերն ու բանաձևերը կատարվում են ժողովրդական ու կրոն, նշանավոր ծիսակատարությունների, ժողովրդական օրացուցային տոնախմբությունների ժամանակ (Սբ Ծնունդ, Նոր տարի, Բարեկենդան, Տյառնընդառաջ, Զատիկ, Համբարձում, Ծաղկազարդ, Վարդավառ,Սբ Աստվածածին, Սբ Խաչ)։ Ծիսաընտանեկան բանաձևերն ու երգերը մարդու հիմնական կենսաշրջանները (ծնունդ, ամուսնու թյուն, մահ, թաղում) սրբագործող ծիս. արարողու թյուններին ուղեկցող երգերը, խաղերն ու մաղթանքներն են։ Հարսանեկան ու սգո երգերը, ժողովրդական բնույթով վկայված լինելով հին ժամանակներից, հետագայում վերաիմաստավորվել են քրիստոնեական գաղափարներով։
Խաբալկինտո

Խաբալկինտո (իսպ.՝ Jabalquinto), մունիցիպալիտետ Իսպանիայում։ Գտնվում է Խաեն պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռա Մորենա շրջանում։ Տարածքը կազմում է 72 կմ2։ Բնակչությունը՝ 2337 մարդ (2010 թվականի տվյալներով)։ Պրովինցիայի վարչական կենտրոնից գտնվում է 38 կմ հեռավորության վրա։
Պիեզոմագնիսականություն

Պիեզոմագնիսականություն, պիեզոմագնիսական էֆեկտ, մագնիսացածության (ինքնակամ մագնիսական մոմենտի) առաջացումը նյութում՝ արտաքին մեխանիկական ազդեցությամբ։ Այդ հատկությունը հանդես բերող նյութերը կոչվում են պիեզոմագնիսական նյութեր կամ պիեզոմագնիսներ։ Պիեզոմագնիսականությունը հատուկ է ֆեռոմագնիսական և հակաֆեռոմագնիսական նյութերին, իսկ պարամագնիսական և դիամագնիսական նյութերում այն սկզբունքորեն հնարավոր չէ։
Պիեզոմագնիսականությունը առաջանում է այն դեպքում, երբ կիրառված ճնշման ազդեցությամբ հակաֆեռոմագնիսական բյուրեղի մագնիսական սիմետրիան փոխվում է, և երևան է գալիս թույլ ֆեռոմագնիսականություն։ Պիեզոմագնիսականություն փորձով հայտնաբերվել է MnF2, CoF2 և a—Fe203 հակաֆեռոմագնիսական բյուրեղներում։
Թույլ դրսևորման պատճառով պիեզոմագնիսականությունը առայժմ գործնական լայն կիրառություն չունի, սակայն կարևոր երևույթ է նյութի մագնիսական կառուցվածքի առանձնահատկությունները պարզելու տեսանկյունից։ Մասնավորապես, պիեզոմագնիսականությունյան միջոցով կարելի է ուսումնասիրել նյութի հակաֆեռոմագնիսական կառուցվածքը։


== Տես նաև ==
Պիեզոէլեկտրականություն
Աբրամով (աուլ, Ասկիզսկի շրջան)

Աբրամով (ռուս.՝ Абрамов, խակ.՝ Абрамнар аалы), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 61 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրբովլե

Տրբովլե (սլովեներեն՝ Trbovlje գերմ.՝ Trifail), քաղաք Սլովենիայի կենտրոնական մասում, Սավայի կենտրոնական գետահովտում։ Նույնանուն համայնքի վարչական կենտրոնն է։ Առողջարանային քաղաք է. մերձակայքում կան հանքային աղբյուրներ։ Բնակչության թվաքանակը 2012 թվականի տվյալներով եղել է 14.997:
Տրբովլեն առաջին հերթին հայտնի է որպես ածխի արդյունահանման կենտրոն։ Քաղաքից մի քանի կիլոմետր դեպի հարավ գտնվող Բուկովա գոռայի ածխահանքերն սկսել են շահագործել 1804 թվականից։ Գործում է ածուխով աշխատող ջերմաէլեկտրակայան, որի 360 մետր բարձրություն ունեցող ծխնելույզը համարվում է իր տեսակի մեջ ամենաբարձրը Եվրոպայում։
1849 թվականին քաղաքը երկաթուղով կապվել է Հարավավստրիական երկաթուղուն, որը խթան է դարձել նրա հետագա զարգացման համար։ Հենց միայն 19-րդ դարում շարք են մտել ցեմենտի գործարանը, մեխանիկական զտիչը, սղոցարանը, հիդրոէլեկտրակայանը։ Սլովենիայի գլխավոր՝ E-70 երկաթուղով Տրբովլեն կապված է Լյուբլյանայի, Զագրեբի, Մարիբորի և այլ մեծ ու փոքր քաղաքների հետ։
Տրբովլեին լայն ճանաչում ու համբավ է հավելել նաև «Լայբախ» երաժշտախումբը, որը ծնունդ է առել այս քաղաքում 1980 թվականին։

		


== Ծանոթագրություններ ==


== Արտաքին հղումներ ==
Պաշտոնական կայքէջը (Trbovlje.si)
Trbovlje on Geopedia.si (map, aerial photograph)
http://en.wikipedia.org/w/index.php?title=Trbovlje&oldid=553408930
Kommunens webbplats
Օուեն շրջան (այլ կիրառումներ)

Օուեն շրջան, կարող է վերաբերել՝

Օուեն շրջան - ԱՄՆ Ինդիանա նահանգի 92 վարչական միավորներից մեկը
Օուեն շրջան - ԱՄՆ Կենտուկի նահանգի 105 վարչական միավորներից մեկը
Արմենիա (Անտոկիա)

Արմենիա (իսպ.՝ Armenia), քաղաք և մունիցիպալիտետ Կոլումբիայի արևմուտքում՝ Անտոկիա դեպարտամենտի տարածքում։ Ընդգրկված է Արևմտյան Անտոկիա ենթագավառի կազմում։


== Պատմություն ==
Նախքան իսպանացիների ժամանումը ներկայիս մունիցիպալիտետի տարածքում բնակվել են հնդկացիական Nutabes ցեղի ներկայացուցիչներ։ Բնակավայրը, որը հետագայում վերածվել է քաղաքի, հիմնադրվել է 1868 թվականի հունիսի 28-ին։ Արմենիա մունիցիպալիտետը՝ որպես առանձին վարչական միավոր, ստեղծվել է 1894 թվականին։


== Աշխարհագրական դիրք ==

Քաղաքը տեղակայված է դեպարտամենտի հարավարևմտյան կողմում՝ Կենտրոնական Կորդիլերների լեռնային տեղանքում՝ Կաուկա գետից արևելք։ Այն գտնվում է դեպարտամենտի վարչական կենտրոն Մեդելյինից մոտավորապես 22 կմ դեպի արևմուտք-հարավ-արևմուտք (WSW)։ Ծովի մակարդակից բացարձակ բարձրությունը կազմում է 1497 մ։
Արմենիա մունիցիպալիտետը սահմանակից է հյուսիսում Անսա և Էբեխիկո, հյուսիս-արևելքում և արևելքում՝ Էլիկոնիա, հարաև-արևելքում՝ Անխելոպոլիս, հարավում՝ Տիտիրիբի, արևմուտքում՝ Կոնկորդիա և Բետուլիա մունիցիպալիտետների հետ։ Արմենիա մունիցիպալիտետի տարածքը կազմում է 110 կմ²։


== Բնակչություն ==
Ըստ Կոլումբիայի վիճակագրության վարչական ազգային դեպարտամենտի տվյալների՝ քաղաքի և մունիցիպալիտետի ընդհանուր բնակչությունը 2012 թվականին կազմել է 4484 մարդ։

Ըստ 2005 թվականի մարդահամարի տվյալների՝ Արմենիայի բնակչության 50 %-ը կազմել են տղամարդիկ, 50 %-ը՝ կանայք։ Ռասայական տեսանկյունից սպիտակամորթներն ու մետիսները կազմել են քաղաքի բնակչության 96,1 %-ը, սևամորթները, մուլատներն ու ռայսալները՝ 3,9 %։ Ամբողջ բնակչության շրջանում գրագիտության մակարդակը կազմել է 76,6 %։


== Տնտեսություն ==
Արմենիայի տնտեսության հիմքը կազմում է գյուղատնտեսությունը։ Մունիցիպալիտետի տարածքում աճեցվում է սուրճ, եգիպտացորեն, բանան, արմավաշուշան, մրգեր և տարբեր բանջարեղեններ։։
Քաղաքային ու մինիցիպալիտետի ձեռնարկությունների ընդհանուր թվի 56,4 %-ը կազմում են առևտրի ոլորտի կազմակերպությունները, 40,6 %-ը՝ սպասարկման ոլորտի ձեռնարկությունները, 3 %՝ արդյունաբերական ձեռնարկությունները։


== Ծանոթագրություններ ==
Բանգլադեշի ֆուտբոլի ազգային հավաքական

Բանգլադեշի ֆուտբոլի ազգային հավաքականը (բենգալ.՝ বাংলাদেশ জাতীয় ফুটবল দল) ներկայացնում է Բանգլադեշը ֆուտբոլի միջազգային մրցաշարերում և առանձին հանդիպումներում։ Կառավարվում է Բանգլադեշի ֆուտբոլի ֆեդերացիայի կողմից։ Դարձել է ՖԻՖԱ-ի անդամ 1974 թվականին։ Բանգլադեշն ընտրվել է ԱՖԿ-ի գործադիր կոմիտեի անդամ 1982-1986 և 1998-2002 թվականներին։
ՖԻՖԱ-ի դասակարգման աղյուսակում զբաղեցնում է 197-րդ հորիզոնականը՝ 2018 թվականի հունվարի 18-ի դրությամբ։


== Ծանոթագրություններ ==


== Արտաքին հղումներ ==
Պաշտոնական կայքը Archived 2014-06-06 at the Wayback Machine.
Բանգլադեշը FIFA.com-ում Archived 2017-06-07 at the Wayback Machine.
Բանգլադեշը soccerway.com կայքում
Աստերոիդների ցանկ (212801-212900)

Աստերոիդների ցանկ (212701-212800)  • Աստերոիդների ցանկ  • Աստերոիդների ցանկ (212901-213000)
 Աստերոիդների ցանկ (212701-212800)  • Աստերոիդների ցանկ  • Աստերոիդների ցանկ (212901-213000)
Շոգեխաշուկ գործողությունը

«Շոգեխաշուկ գործողությունը» (անգլ.՝ L'operation Corned-Beef), ռեժիսոր Ժան-Մարի Պուարեի ֆիլմերից, որի գլխավոր դերերը մարմնավորում են Քրիստեան Կլավյեն, Ժան Ռենոն, Իզաբել Ռենոն, Վալերի Լեմերսեն, Ժակ Ֆրանսուան, Միրեյ Ռյուֆելը, Մարկ Դե Յոնգեն, Ժակ Դակմինը, Ժակ Սերեյը, Ժան-Մարի Կորնիլը։


== Սյուժե ==

Ժան Ռենոն մարմնավորում է Շնաձուկ մականունով գաղտնի գործակալի։ Շնաձուկը պետք է ոչնչացնի զինավաճառների միջազգային ցանցը, իսկ դա իրականացնելու համար գործակալին թույլատրել են ամեն ինչ։


== Ծանոթագրություններ ==


== Արտաքին հղումներ ==
Շոգեխաշուկ գործողությունը(անգլ.) ֆիլմը Internet Movie Database կայքում
«Շոգեխաշուկ գործողությունը»(ռուս.) ֆիլմը ԿինոՊոիսկ կայքում։
Պլիմուտ (Անգլիա)

Պլիմուտ (անգլ.՝ Plymouth [ˈplɪməθ]), քաղաք Անգլիայում, Դևոն ծիսական կոմսության հարավարևմտյան մասում, ունի «սիթի» կարգավիճակ։ Կլիման բնորոշ անգլիական է։


== Պատմություն ==
Քաղաքի տարածքում առաջին բնակեցումները վերագրվում են Բրոնզե դարին։ Քաղաքի հիմնադրման տարեթիվը համարվում է 12-րդ դարը։ Քաղաքի անվանումը նշանակում է «Պլիմայի գետաբերան»՝ ելնելով նրա տեղադրությունից։
1998 թվականի ապրիլի 1-ին Պլիմուտը մտել է ոչ եպիսկոպոսական Դևոնի կոմսության կազմի մեջ։


== Աշխարհագրություն ==
Զբաղեցնում է մոտավորապես 79 կմ2 տարածք Կորնուոլլ թերակղզու վրա, հարավից և արևմուտքից ողողվում է Լա-Մանշ նեղուցի ջրերով, հյուսիսից և արևելքից սահմանակցում է Դեվոնի կոմսությանը։


== Բնակչություն ==
2001 թվականի տվյալներով բնակչությունը կազմում է 240 720 մարդ, 3 017 մարդ/կմ2 միջին խտությամբ։ Բնակչությունը՝ 256 384 մարդ, 3 211 մարդ/կմ2 միջին խտությամբ՝ 2011 թվականի տվյալներով։


== Տնտեսություն ==
Քաղաքում կենտրոնացած են նավաշինական և ձկնամսի վերամշակման տնտեսական ճյուղերը։


== Քաղաքականությունը ==
Պլիմուտը կառավարվում է քաղաքական ժողովի միջոցով, որի կազմի մեջ են մտնում 57 պատգամավորներ, ընտրված 20 շրջանից։ Վերջին ընտրությունների արդյունքում 32 տեղ զբաղեցնում են կոնսերվանտները։


== Սպորտ ==

Պլիմուտում գործում է «Պլիմուտ Արգայլ» պրոֆեսսիոնալ ֆուտբոլային ակումբը, որը ընդունում է «Հոում Պարկ» մարզադաշտում, որը կարող է տեղավորել 19 000 հանդիսական։


== Ճարտարապետություն ==
Քաղաքի տարածքում գտնվում է Պլիմուտի Մայր տաճարը, որը կառուցվել է 1858 թվականին և հանդիասնում է Վուստեր կաթոլիկական թեմի կենտրոնը։


== Նշանավոր բնակիչներ ==
Սեմյուել Բելլամի (1689-1717 թվականներ)՝ ծովահենների ոսկեդարի ամենահայտնի ծովահեններից մեկը։ Ապրելով Պլիմուտում, նա ուսումնասիրել է ծովային գործը։
Ռոբերտ Ֆոլկոն Սքոթ (1868-1912 թվականներ)՝ Մեծ Բրիտանիայի թագավորական նավատորմի կապիտան, երկու անտարկտիկական հեռարշավախմբերի ղեկավար։ 1912 թվականին Հարավային բևեռի հայտնագործողներից մեկը։
Ալֆրեդ Ռիչարդս (1879-1953 թվականներ)՝ Վիկտորիայի խաչի անգլիական ասպետ։
Թոմաս Դեյլի (ծնվել է 1994 թվականին)՝ բրիտանացի ջրացատկող, գործող աշխարհի չեմպիոնը այդ մարզաձևում։
Մերի Ռիդ (1685-1721 թվականներ). ըստ որոշ տվյալների այս քաղաքում է ծնվել նշանավոր կին-ծովահենը։ Եղել է կապիտան Ջեկ Ռեկհեմի ճամբարից։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պլիմուտի քաղաքական ժողովի պաշտոնական կայքը
Պլիմուտ քաղաքի կայքը
Տաթևի մատենադարան

Տաթևի մատենադարան, ստեղծվել է 10-րդ դարում, Տաթևի վանքին կից։ Սելջուկների արշավանքի ժամանակ, 1169 թվականին ինչպես Տաթևի, այնպես էլ շրջակա վանքերի ձեռագրերի ապահովության համար փոխադրվել են Բաղաբերդ (ըստ Ս․ Օրբելյանի՝ շուրջ 10 հազար մատյան)։ Տաթևի վարդապետարանի գոյության տարիներին մատենադարանը հարստացել է, իսկ Տաթևի հասաչսարանի շրջանում՝ առավել ճոխության հասել։ 1435 թվականին մատենադարանը կողոպտվել է օտար նվաճողների կողմից։ Տաթևի մատենադարանը գոյատևել է մինչև 1911-1912 թվականները։ Այնուհետև 140 ձեռագիր մատյան փոխադրվել է Էջմիածին, որոնք այժմ պահվում են Երևանի Մեսրոպ Մաշտոցի անվան Մատենադարանում։
Ցխրակուդաանի

Ցխրակուդաանի (վրաց.՝ ცხრაკუდაანი), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Միքայել Արամյան (այլ կիրառումներ)

Միքայել Արամյան անունը կարող է վերաբերել՝

Միքայել Արամյանց, հայ նավթարդյունաբերող, բարերար, Թիֆլիսի «Ազգային բարեգործական ընկերության» հիմնադիր։
Միքայել Արամյան, թատրոնի և կինոյի հայազգի ռուս դերասան։
Հելիոպլաստիկա

Հեյլոպլաստիկա (\հունարեն՝ χείλος Հելիոս՝ «շրթունք»), շրթունքների ձևի և չափսերի ուղղումների պլաստիկ վիրահատություն, ինեկցիաների կամ իմպլանտների միջոցով։ Վերականգնման շրջանը տևում է 1-5 օր։
Հիմնականում այդ վիրահատությանը դիմում են աղջիկները և կանայք, ովքեր ցանկանում են իրենց շրթունքները գեղեցկացնել։


== Հակացուցումներ ==
Հերպես սրվածության շրջանում
Մի քանի ընդհանուր հիվանդություններ (գայլուկ, դիաբետ)
Չվերականգնված վերքեր
Կոագուլացման հետ խնդիրներ


== Հեյլոպլաստիկա ինեկցիաների օգնությամբ ==
Հիմնականում ինեկցիաների ժամանակ օգտագործում են տեղի անեստեզիան և չի պահանջվում հոսպիտալազացումը։

Սինթետիկ պրեպարատները երբեմն կարող են առաջացնել ալերգիկ ռեակցիա և համեմատած մյուս ռեակցիաների հետ կարող են ավելի երկար էֆեկտ առաջացնել։
Սեփական կոլագենը, որը հանվում է հաճախորդի այլ մարմնի մասերից։ Ալերգիա չի առաջացնում, կարճատև կոսմետիկ էֆեկտ։
Կոլագենը ունի կենդանական ծագում։ Կոսմետիկ էֆեկկտը կարող է տևել չորս շաբաթից մինչ երեք ամսի, հնարավոր է նաև ալերգիայի առաջացում։
Մահացած մարդու օրգանիզմից վերցրած կոլագենը մեկ տարվա ընթացքում լուծվում է հաճախորդի օրգանիզմում։
Սեփական ճարպը կարող է առաջացնել երկարատև կոսմետիկ էֆեկտ։
Գելը, որը պարունակում է գիալուրոնային թթու, կա մարդու օրգանիզմի մեջ։ Այն օգտագործելու ժամանակ կա քիչ շանս ալերգիկ ռեակցիա կամ կես տարի ժամկետով կոսմետիկ էֆեկտի առաջացում։


== Իմպլանտներ ==
Կոլագենային պլաստիկները, որոնք վերցվում են մահացած մարդու մարմնից, շրթունքների մեջ անցկացվում են փոքր կտրվածքների միջոցով։ Կես տարի անց այն ամբողջությամբ լուծվում է հաճախորդի մկաններում։
Սեփական ճարպի անցկացումը, ոչ միշտ է առաջացնում երկարատև էֆեկտ, քանի որ որոշ մարդկանց մոտ օրգանիզմը սկսում է ակտիվորեն «կուլ տալ» ճարպը։
Սինթետիկ մատերիալները թույլ են տալիս հասնել երկարատև կոսմետիկ էֆեկտի, բայց կարող է առաջանալ ալերգիկ ռեակցիա։
Շրթունքների վիրահատություն սեփական մկաններով։ Վերին կամ ստորին շուրթի վրա արվում է մի փոքր կտրվածք և առաջանում է շրթունքների ուրվագիծ։


== Արտաքին հղումներ ==
eMedicine: Lip reduction
Cheiloplasty
Cheiloplasty procedures Archived 2006-01-04 at the Wayback Machine.
lips surgery information Archived 2007-10-25 at the Wayback Machine.
Հիպոկրատ Քիոսացի

Հիպոկրատ Քիոսացի (մ. թ. ա. 470, Խիոս - մ. թ. ա. 410), հույն երկրաչափ։ Հեղինակն է երկրաչափության առաջին համակարգված շարադրանքի, որը մեզ չի հասել և որը, հավանաբար, ընդգրկել է Էվկլիդեսի «Սկզբունքների» առաջին չորս գրքի նյութը։ Շրջանի քառակուսացման խնդրի լուծումը որոնելիս Հիպոկրատ Քիոսացին լուծել է մահիկաձև երեք պատկերների, այսպես կոչված, «հիպոկրատյան մահիկների» քառակուսացման խնդիրը։


== Ծանոթագրություններ ==
Սաղոռնիա

Սաղոռնիա (վրաց.՝ საყორნია), լեռնագագաթ Վրաստանում։ Գտնվում է Գուրիայի մարզի տարածքում՝ Օզուրգեթի շրջանում։


== Ռելիեֆ ==
Սաղոռնիան հանդիսանում է Հայկական լեռնաշխարհի հյուսիսային երեք լեռնաշղթաներից (Մեսխեթ, Շավշեթ, Թրիալեթ) մեկի՝ Մեսխեթի ամենաբարձր գագաթներից մեկը (2752 մ)։ Հարավային լանջերը գտնվում են Աջարիայի կազմում, իսկ հյուսիսում կտրուկ անցում է կատարվում դեպի Ռիոնի դաշտավայրը։


== Բնություն ==
Լեռան հողմահայաց լանջերը ծածկված են մերձարևադարձային կոշտատերև մշտադալար անտառներով, որոնց միջով հոսող գետերից հայտնի է Նատանեբը։ Գագաթային հատվածում շատ են հանքային աղբյուրները, տարածված են ալպիական մարգագետինները։


== Բնակավայրեր ==
Սաղոռնիա լեռան հյուսիսարևելյան լանջին տեղակայված է Բախմարո առողջարանային բնակավայրը, իսկ հյուսիսարևմտյան հատվածում ամենամոտ բնակավայրերն են Գոմ, Գոնեբիզկար, Վակիջվար, Մթիսպիր գյուղերը։ Նրանցից ոչ հեռու Օզուրգեթ քաղաքն է։ Հարավային ստորոտին Աջարիայի բնակավայրերն են՝ Գորի Կուլ, Նաղվարև, Պոտարո գյուղերը։


== Աղբյուրներ ==
ნემანიშვილი ს., ქართული საბჭოთა ენციკლოპედია, ტ. 9, გვ. 204, თბ., 1985 წელი.
Կալանդր

Կալանդր (ֆր.՝ calandre), գլանների (2-20) համակարգից բաղկացած մամլիչ, որոնց արանքով անց են կացնում նյութը (գործվածք, թուղթ, ռետին և այլն)՝ նրա խտությունը, ողորկությունը մեծացնելու կամ նրան փայլ հաղորդելու և կամ վրան նկարներ ու նախշեր տպադրոշմելու համար։
Կալանդրը կիրառում են տեքստիլ, թղթի և ռետինի արտադրության մեջ՝ պլաստմասսայից պոլիմերային թաղանթներ և շինվածքներ պատրաստելիս։
Վարուժան (այլ կիրառումներ)

Վարուժան կարող է ունենալ հետևյալ կիրառումները․

Վարուժան Այվազյան (ծ. 1958), հայ արձակագիր, խմբագիր
Վարուժան Եփրեմյան (ծ. 1959), հայ նկարիչ
Վարուժան Խտշյան (ծ. 1937), հայ ռեժիսոր, դերասան
Վարուժան Կոզիկյան (ծ. 1936), Ռումինիահայ ջութակահար
Վարուժան Նալբանդյան (1929-2010), հայ արձակագիր, խմբագիր-

Դանիել Վարուժան (1884-1915), 20-րդ դարի արևմտահայ բանաստեղծ։
Հովսեփ Ճանիկյան

Ճանիկյան Հովսեփ (հուլիսի 12, 1840(1840-07-12), Ակն - փետրվարի 14, 1902(1902-02-14), Վաղարշապատ, Երևանի նահանգ, Կովկասի փոխարքայություն, Ռուսական կայսրություն), հայ բանահավաք-ազգագրագետ։


== Կենսագրություն ==
1847 թվականին տեղափոխվել է Թիֆլիս, ավարտել Ներսիսյան դպրոցը։ Այնուհետև ծննդավայրում զբաղվել է մանկավարժությամբ ու բանահավաքությամբ։ Կյանքի վերջին տարիներին դասավանդել է Էջմիածնի Գևորգյան ճեմարանում։ Երկարամյա հավաքչական գործունեության արդյունք է 1895 թվականին լույս տեսած «Տնությունք Ակնա» ժողովածուն, որը հարուստ նյութ է պարունակում Ակնա ազգագրության (գաղթականության պատմություն, տեղագրություն, վիճակագրություն, տնտեսական և հասարակական կենցաղ, սովորույթներ, հավատք), բանահյուսության (երգ, առած-ասացվածք, զրույց) և բարբառի վերաբերյալ։ Ժողովածուին կցված է Կոմիտասի ձայնագրած և հայկական ձայնանիշերով նոտագրած Ակնա 25 ժողովրդական երգ (օրոր, անտունի, հարսանեկան, համբարձման, պանդխտության, թաղման մեղեդիներ ու պարեղանակներ)։ Ճանիկյանը հրատարակել է նաև «Դժոխք» (1897, 1900) խորագրով երկհատոր մի գիրք, որտեղ Միլթոնի «Դրախտ կորուսյալ»-ի և Դանթեի «Դժոխք»-ի հետևությամբ իրապատում և բանահյուսական խառը դրվագներով այլաբանորեն ներկայացրել է հայ ժողովրդի կյանքը, արտահայտել բարոյախոսական գաղափարներ։


== Գրականություն ==
Երեմյան Ս., Ազգային դէմքեր։ Գրագէտ հայեր (երկրորդ շարք), Վնտ., 1913, էջ 179-219։


== Ծանոթագրություններ ==
Վիլնոքս լա Գրանդ (կանտոն)

Վիլնոքս լա Գրանդ (ֆր.՝ Villenauxe-la-Grande), Ֆրանսիայի կանտոն է, գտնվում է Շամպան-Արդեն շրջանում։ Օբ դեպարտամենտի կանտոնն է։ Մտնում է Նոժան սյուր Սեն օկրուգի մեջ։ Համաձայն 2006 թվականի մարդահամարի կանտոնի բնակչությունը 4447 մարդ էր։Կանտոնի համարը 1026 է։ Կանտոնում կա 7 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կոնեստաբիլեի տիրամայր

«Կոնեստաբիլեի տիրամայր» (իտալերեն՝ Madonna Connestabile), 20-ամյա Ռաֆայելի վրձնին պատկանող մանրանկար, որտեղ պատկերվել են Կույս Մարիամը և մանուկ Հիսուսը։ Այն, հավանաբար, մնացել է անավարտ։ Կարծիք կա, որ մանրանկարը նկարչի՝ Ումբրիայում ստեղծած վերջին նկարներից է, որն, ամենայն հավանականությամբ, անավարտ է մնացել Ռաֆայելի՝ Ֆլորենցիա տեղափոխվելու պատճառով։
Նկարը, որը հին ժամանակներում անվանվել է «Տիրամայրը գրքով» (իտալերեն՝ Madonna del Libro), պատկանել է Պերուջայի իշխան Կոնեստաբիլեի ընտանիքին, մինչև որ 1871 թվականին այն գնել է Ալեքսանդր II-ը։ Կայսրը նկարը նվիրել է կնոջը՝ Մարիա Ալեքսանդրովնային։ Այդ օրվանից նկարը ցուցադրվել է Սանկտ Պետերբուրգում՝ Էրմիտաժի հավաքածուում։
Հին վարպետների՝ Էմիտաժում գտնվող աշխատանքները խիստ վնասվել են կտավի վրա փոխադրելու ժամանակ։ Այս մեթոդը XIX դարի թանգարաններում սովորական երևույթ էր։ Ճիշտ է, այս գործողության արդյունքում շատ նկարներ վնասվեցին, սակայն եղան նաև ուշագրավ բացահայտումներ։ Այժմ նկարում պատկերված է Տիրամայրը, որը, հավանաբար, ընթերցում է Սուրբ Գիրքը։ 1881 թվականին, երբ նկարը փոխադրվել է կտավի վրա, պարզվել է, որ սկզբնապես տիրամոր ձեռքին եղել է ոչ թե գիրք, այլ՝ նուռ, որը հանուն քրիստոնեական հավատի հեղված արյան խորհրդանիշն է։ Նկարի փոխադրման գործընթացն ամենայն մանրամասնությամբ իր «Գեղարվեստական վիրաբուժություն» ակնարկում նկարագրել է Վ. Ստասովը։
Խորհրդային շրջանում, երբ էրմիտաժյան հավաքածուից որոշ նկարներ վաճառքի են հանվել, այս նկարը «Ալբայի տիրամոր» հետ միասին ուղարկվել է Եվրոպա։ Չնայած նկարի համար պահանջվող համեստ գնին, այս «կասկածելի» աշխատանքի համար այդպես էլ գնորդ չի հայտնվում։ Ինչի շնորհիվ «Կոնեստաբիլեի տիրամայրը» Ռաֆայելի վրձնին պատկանող միակ աշխատանքն է, որը պահպանվում է ռուսական հավաքածուներում։
Մինչ կտավի վրա փոխադրվելը աշխատանքն ամբողջանում էր գրոտեսկային շքեղ շրջանակով, որը, հավանաբար, նկարի հետ միաժամանկ ստեղծվել էր անձամբ Ռաֆայելի կողմից։ Այժմ էլ «Կոնեստաբիլեի տիրամայրը» այդ շրջանակով ցուցադրվում է այն սրահի հարևանությամբ, որտեղ ցուցադրված են Վերածննդի դարաշրջանի այնպիսի կտավներ, ինչպիսիք են Լեոնարդո դա Վինչիի «Տիրամայր Բենուան» և «Տիրամայր Լիտտան»։


== Ծանոթագրություններ ==


== Արտաքին հղումներ ==
Կոնեստաբիլեի տիրամայր Էրմիտաժի կայքէջում
Բազկուրար

Բազկուրար, ուրարի փոքր տեսակ, որը կիսասարկավագը կրում է իր ձախ դաստակի վրա։ Սա նշանակում է, որ նա դեռ ամբողջովին չի կարող իր վրա վերցնել Հիսուս Քրիստոսի լուծը։


== Արտաքին հղումներ ==
ter-hambardzum.net Archived 2016-03-09 at the Wayback Machine.
Գոհար Գրիգորյան

Գոհար Մամիկոնի Գրիգորյան (մարտի 20, 1924(1924-03-20), Դիլիջան, Հայկական ԽՍՀ, ԱԽՖՍՀ, ԽՍՀՄ - սեպտեմբերի 8, 2008(2008-09-08), Երևան, Հայաստան), հայ ճարտարապետ, ՀԽՍՀ վաստակավոր ճարտարապետ (1972)։ Հայաստանի ճարտարապետների միության անդամ (1957)։


== Կենսագրություն ==
1949 թվականին ավարտել է Երևանի պոլիտեխնիկական ինստիտուտը։ 1949-1996 թվականներին աշխատել է Հայպետնախագիծ ինստիտուտում (1949-1955 թվականներն՝ «Երքաղնախագիծ»), 1967-1992 թվականներին եղել է նախագծերի գլխավոր ճարտարապետ։


=== Գործունեություն ===

Գրիգորյանի նախագծերով Երևանում կառուցվել են՝

Կամոյի անվան դպրոցը (այժմ՝ թիվ 76 հայ-արգենտինյան դպրոց)
Համահեղինակների հետ՝ բնակելի տներ 1953-1956 թվականներին, բոլորը ամուսնու՝ ճարտարապետ Բաբկեն Հակոբյանի հետ
Մանկական երկաթուղու կայարանը, 1954
Մանկապարտեզներ՝ Երևանում, 1954, Գյումրիում, 1955, Հրազդանում, 1982
Վարչական շենքեր՝ Մեղրիում, 1974, Արթիկում, 1974, Մեծամորում, 1974, Սևանում, 1977
Մարզպետարանի և քաղխորհրդի միացյալ շենքը Հրազդանում, 1973
Բնակելի թաղամաս Արթիկում, 1974
Տներ Վանաձորում, Գյումրիում1977-1985 թվականներին ճարտարապետ Մարտին Միքայելյանի հետ վերակազմել է Հրազդան քաղաքի վարչական-մշակութային կենտրոնի նախագիծը՝ բնակելի 4 միկրոշրջաններով։
Հեղինակային խմբի հետ 1974-1978 թվականներին մասնակցել է Մեծամոր ավանի նախագծմանն ու կառուցապատմանը։
Մի շարք տիպային, փորձարարական, մրցութային նախագծերի հեղինակ է։


== Ցուցահանդեսներ ==
1992, 1994, 2004 թվականներին Երևանում կազմակերպվել է Գրիգորյանի ճարտարապետական, գրաֆիկական և գեղանկարչական աշխատանքների ցուցահանդեսները։


== Ծանոթագրություններ ==
Նատալի Լուազո

Նատալի Լուազո (ֆր.՝ Nathalie Loiseau; հունիսի 1, 1964(1964-06-01), Նյոյի սյուր Սեն, Սենա, Իլ-դը-Ֆրանս, Ֆրանսիայի մետրոպոլիս, Ֆրանսիա), ֆրանսիացի դիվանագետ և քաղաքական գործիչ, արտաքին գործերի նախարարին առընթեր եվրոպական գործերի պատասխանատու նախարար (2017-2019 թվականներ)։


== Կենսագրություն ==
Օրիորդական ազգանունը Նատալի Դյուկուլոմբե (Ducoulombier)։
Ավարտել է քաղաքական հետազոտությունների ինստիտուտը, արևելյան լեզուների և քաղաքակրթությունների ազգային ինստիտուտը, որտեղ սովորել է չինարեն։ 1986-1988 թվականներին աշխատել է Ֆրանսիայի արտաքին գործերի նախարարության տեղեկատվության և մամուլի տնօրինությունում։ 1993-1995 թվականներին եղել է ԱԳ նախարար Ալեն Ժյուպեի խորհրդականը, 2002-2005 թվականներին՝ Ինդոնեզիայ, Սենեգալի և Մարոկկոյի ֆրանսիական դեսպանատների քարտուղարը, նաև ԱՄՆ-ում դեսպանատան մամուլի քարտուղարը։ Բացի այդ, զբաղեցրել է արտաքին գործերի և եվրոպական գործերի նախարարության արդիականացման վարչության գլխավոր տնօրինության մարդկային ռեսուրսների խնդիրների գծով տնօրենի պաշտոնը։
2012 թվականին արտաքին գործերի նոր նախարար Է դարձել Լորան Ֆաբիուսը, և Լուազոն դադարեցրել է իր կարիերան ԱԳՆ-ում։ Նույն թվականին նշանակվել է Ազգային դպրոցի տնօրեն։ Այդ պաշտոնում որպես իր նպատակն է հայտարարել  պետական ծառայության ապագա կադրերի առավել դիվերսիֆիկացման հասնելը։ Մասնավորապես 2014 թվականին ուսանողների շրջանում կանանց մասնաբաժինն առաջին անգամ հասել է 45 տոկոսի։


=== Քաղաքական կարիերա ===
2017 թվականի հունիսի 21-ին Ֆիլիպի երկրորդ կառավարությունում նշանակվել է արտաքին և եվրոպական գործերի նախարարին առընթեր եվրոպական գործերի պատասխանատու նախարար։
2019 թվականի մարտի 27-ին հրաժարական է տվել հերթական եվրոպական ընտրություններին նախապատրաստվելու համար (Լուազոն գլխավորել է «Առաջ, հանրապետություն» կուսակցության, ժողովրդավարական շարժումներ դաշինքի ցուցակը)։
2019 թվականի մայիսի 26-ի ընտրությունների արդյունքներով Լուազոյի գլխավորած կոալիցիոն ցուցակի օգտին քվեարկել է ընտրողների 5 076 464 (22,4 տոկոս), ինչը նրան ապահովել է Եվրախորհրդարանում Ֆրանսիային հատկացված 74 տեղերից 23-ը (ԵՄ-ից Մեծ Բրիտանիայի դուրս գալու դեպքում կավելացվի ևս հինգը)։ Նույն թվով տեղեր են հասել նաև Ազգային ասոցիացիային, որը, 2014 թվականի ընտրությունների արդյունքների հետ համեմատած կորցրեց մեկ տեղ։


== Մրցանակններ ==
Պատվավոր լեգեոնի շքանշանի ասպետ (2010 թվական հուլիսի 13)
«Արժանիքների համար» շքանշանի սպա


== Ծանոթագրություններ ==


== Արտաքին հղումներ ==
«Nathalie Loiseau» (ֆրանսերեն)։ Правительство Франции։ Վերցված է 2017-07-16
Կրասնոսելիե (գյուղ, Կոզելշչինայի շրջան)

Անվան այլ կիրառումների համար տե՛ս՝ ԿրասնոսելիեԿրասնոսելիե (ուկրաիներեն՝ Красносілля), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Կրասնոսելիե գյուղում բնակվում էր 87 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չերետո դ'Էզի

Չերետո դ'Էզի (իտալերեն՝ Cerreto d'Esi), կոմունա Իտալիայում, գտնվում է Մարկե մարզի Անկոնա գավառում։ Բնակչությունը կազմում է 3720 մարդ (2008 թվականի տվյալներով), բնակչության խտությունը՝ 222 մարդ/կմ²։ Տարածքը կազմում է 17 կմ²։ Փոստային ինդեքս՝ 60043։ Հեռախոսային կոդ՝ 0732։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 0732 67071
Էլեկտրոնային փոստ։ comune.cerretodesi@provincia.ancona.it
Պաշտոնական կայք։ http://www.cerretodesi.pannet.it/Engine/RAServePG.aspx Archived 2009-11-29 at the Wayback Machine.


== Արտաքին հղումներ ==
http://www.cerretodesi.pannet.it/Engine/RAServePG.aspx Archived 2009-11-29 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
(3302) Շլեյման

(3302) Շլեյման (անգլ.՝ Schliemann), աստերոիդ աստերոիդների հիմնական գոտում։ Հայտնաբերվել է 1977 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,454694 ա. մ., առավելագույնը մոտենում է 2,2181 ա. մ. հեռավորության վրա և հեռանում 2,6913 ա. մ.։ Արեգակի շուրջ մեկ ամբողջական պտույտ է կատարում 1404,74 երկրային օրվա ընթացքում, իր ուղեծրով շարժվելով միջինում 0,256276 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,39° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3302) Շլեյման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Չոյլան

Չոյլան, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Դալարնա

Դալարնա (նախկինում Դալեկարլիա, շվեդերեն՝ Dalarna), պատմական նահանգ միջին Շվեդիայի Սվեալանդ տարածաշրջանում։


== Աշխարհագրություն ==
Դալարնան արևմուտքում սահմանակցում է Նորվեգիայի, հյուսիսում՝ Հելսինգլանդի և Եստրիքլանդի, հարավում՝ Վեստմանլանդի, հարավ-արևմուտքում՝ Վերմլանդի հետ։ Նահանգի մակերեսը կազմում է 29 086 կմ², բնակչության թիվը՝ 275 715 մարդ (2007 թվականի դրությամբ)։
Դալարնայի սահմանները հիմնականում համընկնում են Դալարնա վարչական միավորի հետ։
Այստեղ է գտնվում Շվեդիայի մեծությամբ յոթերորդ խոշոր լիճը՝ Սիլյանը, որի մակերեսը կազմում է 290 կմ²։


== Անվան ծագումնաբանություն ==
«Դալարնա» անվանումը առաջացել է «dal» բառի հոգնակի թվից, ինչը թարգմանաբար նշանակում է «հովիտ»։ Ենթադրվում է, որ դա կապված է երկու մեծ գետահովիտների առկայությամբ, որոնք գտնվում են նահանգում։ Այդ երկու գետահովիտները միանալով առաջացնում են Դալելվեն գետը։


== Տես նաև ==
Շվեդիայի նահանգներ


== Ծանոթագրություններ ==


== Արտաքին հղումներ ==
Далекарлия // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.
Քարոզգիրք (3137)

Քարոզագիրք (3137), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3137 թվի տակ։ Ձեռագիրը գրվել է 17-րդ դարում։ Ստացողը եղել է Յովանէս, Անտոն կրօնաւորքն։ Գրված է թղթի վրա, որը ունի 21.9X15.2 չափս։ Ձեռագիրը կազմված է 71 թերթից։ Գրված է միասյուն, նոտրգրով։ Կազմը` կաշեպատ ստվարաթուղթ։ Հիշատակարաններ ստացողի՝ 19ա, 27բ, 28ա, 41ա և ալյուր, հետագայի՝ 25ր (1721 թ.):


== Բովանդակություն ==
նաև՝ Ի Հասարակաց խրատուց Յովհ. Երզնկացւոյ։


== Ծանոթագրություններ ==
Հանս Կրեբս

Հանս Կրեբս (գերմ.՝ Hans Krebs, մարտի 4, 1898(1898-03-04), Հելմշտեդտ, Ստորին Սաքսոնիա, Գերմանական կայսրություն - մայիսի 1, 1945(1945-05-01) կամ մայիսի 2, 1945(1945-05-02), Բեռլին, Նացիստական Գերմանիա), գերմանացի գեներալ, գերմանական վերմախտի բարձրագույն հրամանատարության ցամաքային ուժերի վերջին հրամանատարը։
Գերմանական կողմում մասնակցել է առաջին և երկրորդ համաշխարհային պատերազմներին։


== Կենսագրություն ==
Հանս Կրեբսը ծնվել է 1898 թվականի մարտի 4-ին Գերմանիայի Սաքսոնիա երկրամասում գտնվող Հելմշթեդտ փոքրիկ քաղաքում։
Առաջին համաշխարհային պատերազմի սկզբին տասնվեցամյա Հանսը կռվել է արևմտյան ճակատում, որպես կամավոր։ Պատերազմից հետո նա շարունակել է իր զինվորական կարիերան Ռեխսվերում՝ Գերմանական կայսրության ռազմաօդային ուժերում։
1930 թվականին, որպես կապիտան տեղափոխվել է Բեռլինում գտնվող Գերմանիայի ռազմական նախարարություն։ 1930 թվականին Կրեբսը որոշ ժամանակով աշխատել է գերմանական զինվորական կցորդ Խորհրդային Միությունում։ Այդ շրջանում վերջինս բնակվել է Մոսկվայում։
Կրեբսը հիանալի տիրապետում էր ռուսերեն լեզվին և ճանաչում էր  խորհրդային մի շարք բարձրաստիճան այրերի, այդ թվում և  Խորհրդային Միության քառակի հերոս Գեորոգի Ժուկովին։
1939 թվականին դարձել է փոխգնդապետ և շուտով նշանակվել 7-րդ բանակային կորպուսի հրամանատար։ 1940 թվականին դարձել է գնդապետ, 1942 թվականին՝ գեներալ մայոր, իսկ մեկ տարի անց՝ գեներալ-լեյտենանտ։
Ռուսաց լեզվի բնագավառում ունեցած իր գիտելիքները օգնեցին Կրեբսին, որպեսզի նա բանակցություններ անցկացնի խորհրդային կարմիր բանակի հետ։ Նա փորձում էր զինադադար կնքել ԽՍՀՄ-ի հետ, սակայն խորհրդային զորքերը շարունակում էին գրոհել Բեռլինը։
Տեսնելով Գերմանիայում ստեղծված խառնակ իրավիճակն ու Երրորդ Ռայխի փլուզումը՝ Հանս Կրեբսն իր աշխատասենյակում ինքնասպան է լինում՝ ատրճանակով կրակելով իր սրտին։ Միաժամանակ նրա հետ ինքնսպան է լինում նաև գեներալ Վիլհելմ Բուրգդորֆը։


== Տես նաև ==
Վիլհելմ Բուրգդորֆ


== Գրականությու ==
Hans Krebs — Hitlers treuester General // Braunschweiger Zeitung Spezial (04/2005)
Ժվան (գյուղ, Մուրովանիե Կուրիլովցիի շրջան)

Ժվան (ուկրաիներեն՝ Жван), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1400 թվականին։
2001 թվականի տվյալներով Ժվան գյուղում բնակվում էր 892 մարդ։ Բնակավայրը զբաղեցնում է 4474 կմ² տարածք։ Բնակչության խտությունը կազմում էր 199,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասկուրե Փոքր

Ասկուրե Փոքր, գյուղ Արևմտյան Հայաստանում, Էրզրումի վիլայեթի Էրզրումի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ժողովածու (3435)

Ժողովածու (3435), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3435 թվի տակ։ Ձեռագիրը գրվել է 17֊րդ դարում։ Գրված է թղթի վրա, որը ունի 13,1X9,7 չափս։ Ձեռագիրը կազմված է 285 թերթից։ Գրված է միասյուն, նոտրգրով։ Կազմը` լաթապատ ստվարաթուղթ։


== Բովանդակություն ==
Մխ․ Գոշի Աղօթք։
Ներս․ Շնորհալւոյ Հանելուկք։
Տաղք (Վարդան, Աս․ Բաղիշեցի, Մկր․ Նաղաշ, Ներս․ Շնորհալի, անանունք)։


== Ծանոթագրություններ ==
Ռուբեն Սանամյան

Ռուբեն Ռազմիկի Սանամյան (սեպտեմբերի 22, 1976(1976-09-22), Դիլիջան, Հայկական ԽՍՀ, ԽՍՀՄ), հայ զինծառայող, ՀՀ ԶՈՒ կապիտան, Հայաստանի ազգային հերոս։


== Զինվորական ծառայություն ==
1995-1997 թվականներին ժամկետային զինվորական ծառայություն է անցել Հայաստանի զինված ուժերում։ 2006 թվականին անցել է պայմանագրային զինվորական ծառայության։


=== Տավուշյան մարտեր ===
Ռուբեն Սանամյանը մասնակցել է 2020 թվականի հուլիսի տավուշյան մարտերին։ Այդ մարտերում ցուցաբերած ռազմական կարևոր դերի համար կապիտան Սանամյանին Հայաստանի վարչապետ Նիկոլ Փաշինյանի միջնորդությամբ ՀՀ նախագահ Արմեն Սարգսյանը շնորհել է Հայաստանի Ազգային հերոսի կոչում և պարգևատրել Հայրենիքի շքանշանով։


== Պարգևներ և կոչումներ ==
Ռուբեն Սանամյանը 2012 թվականին Հայաստանի նախագահ Սերժ Սարգսյանի հրամանագրով պարգևատրվել էր «Մարտական խաչ» 2-րդ աստիճանի շքանշանով։ Նա նաև պարգևատրվել է «Մարշալ Բաղրամյան» մեդալով։


== Ընտանիք ==
Ամուսնացած է. ունի երկու երեխա։


== Ծանոթագրություններ ==
Հարություն Արշակյան

Հարություն Զոհրաբի Արշակյան (մայիսի 10, 1954(1954-05-10), Փոքրաշեն, Ախուրյանի շրջան, Հայկական ԽՍՀ, ԽՍՀՄ), ՀՀ պետական գործիչ, ՀՀ Շիրակի մարզպետի տեղակալ։


== Կրթություն ==
1961-1968 թթ. - սովորել և ավարտել է Փոքրաշենի յոթնամյա դպրոցը
1968-1971 թթ. - սովորել և ավարտել է Լենինականի թիվ 9 միջնակարգ դպրոցը։
1978-1984 թթ. - սովորել և ավարտել է Երևանի պետական համալսարանի կիրառական մաթեմատիկայի ֆակուլտետը։
1988-1994 թթ. - սովորել և ավարտել է Երևանի անասնաբուծական-անասնաբուժական ինստիտուտի անասնաբուծական ֆակուլտետը։


== Աշխատանքային գործունեությունը ==
1976 թ. - աշխատել է Լենինականի ինֆորմացիոն հաշվողական կենտրոնում որպես ինժեներ-ծրագրավորող։
1977 թ. - աշխատել է Լենինականի ինֆորմացիոն հաշվողական կենտրոնում որպես ավագ ինժեներ-ծրագրավորող։
1978 թ. - աշխատել է Ախուրյանի թիվ 2 պրոֆտեխնիկական ուսումնարանում որպես վարպետ-դասատու։
1985 թ. - եղել է Քեթի և Փոքրաշեն գյուղերի գյուղական խորհրդի գործկոմի նախագահ։
1989 թ. - Ախուրյանի շրջանի Փոքրաշենի պետական տնտեսության տնօրեն։
1996 թ. նոյեմբերի 10-ին ընտրվել է Փոքրաշեն համայնքի ղեկավար։
1997-1998 թթ. - Շիրակի մարզպետարանի գյուղատնտեսության բաժնի պետի առաջին տեղակալ։
1998-2000 թթ. - Շիրակի մարզպետարանի գյուղատնտեսության և բնապահպանության վարչության պետի տեղակալ։
2000-2009 թթ. - Շիրակի մարզպետարանի գյուղատնտեսության և բնօգտագործման վարչության պետի տեղակալ։
2009 թ. հունիսի 12-ին ՀՀ վարչապետի որոշմամբ նշանակվել է Հայաստանի Հանրապետության Շիրակի մարզպետի տեղակալ։Ամուսնացած է, ունի երեք զավակ և յոթ թոռ։ Ունի կապիտանի զինվորական կոչում։ Հայաստանի Հանրապետական կուսակցության անդամ է։


== Արտաքին հղումներ ==


== Ծանոթագրություններ ==
Երկաթային գլխարկ

Երկաթային գլխարկ (անգլ.՝ iron hat, գերմ.՝ Eiserner Hut, ֆր.՝ gossan, chapeau de fer), պղնձի, ցինկի, կապարի և պիրիտ պարունակող սուլֆիդային այլ հանքավայրերի վերին օքսիդացած մասը։ Կազմված է երկաթի ջրային օքսիդներից, սիլիկահողից և կավային միներալներից։ Պարունակում է բնածին մետաղներ (պղինձ, ոսկի) և հանքային մետաղների որոշ վատ լուծելի միացություններ։ Երկաթային գլխարկը խորքում գտնվող սուլֆիդային հանքավայրերի որոնման համար լավ նշան է։ Երկաթային գլխարկները տարածված են Ուրալում, Ղազախստանում, Անդրբայկալում և այլուր։
Ելեցկի (քաղաքատիպ ավան, Վորկուտա քաղաքային օկրուգ)

Անվան այլ կիրառումների համար տե՛ս՝ ԵլեցկիԵլեցկի (ռուս.՝ Елецкий), քաղաքատիպ ավան Ռուսաստանի Կոմիի հանրապետության Վորկուտա քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 746 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուտան

Ուտան (ռուս.՝ Утан), գյուղ Ռուսաստանի Անդրբայկալյան երկրամասի Չեռնիշևսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արիստիդես Աթենացի

Արիստիդես Աթենացի (2-րդ դար, Աթենք, Achaea, Հին Հռոմ - 134, Աթենք, Achaea, Հին Հռոմ), II դարի հույն քրիստոնյա հեղինակ։ Նրա «Ջատագովություն» երկը տվյալ ժանրին պատկանող մեզ հասած ամբողջական հնագույն ստեղծագործությունն է։ Գրվել է շուրջ 140 թ. և հասցեագրված է Ադրիանոս Անտոնինոս Պիոս կայսեր։ Արիստիդեսի «Ջատագովությունը» լայնորեն ընթերցվում էր II-VI դդ. ընթացքում։ Մինչև 19-րդ դարի վերջերը համարվում էր կորած։ 1878 թ. Վենետիկի Սուրբ Ղազարի Մխիթարյան հայրերը X դարի հայկական մի ձեռագրում հայտնաբերեցին և հրատարակեցին «Ջատագովության» հայերեն թարգմանության մի հատված։ 1889 թ, Սինայի Ս. Կատարինե վանքում գտնվեց երկի ամբողջական տեքստը՝ ասորերեն թարգմանությամբ։
Արիստիդեսը, ըստ աստծուն ըմբռնելու ձևի, մարդկանց բաժանում է հետևյալ խմբերի.

բարբարոսներ, որոնք երկրպագում են բնության տարրերին
հեթանոսներ, որոնք երկրպագում են չաստվածներին
հրեաներ, որոնք իրենց միաստվածային կրոնով մյուս ազգերից ավելի մոտեցան ճշմարտությանը, որը, սակայն հետագայում խեղաթյուրեցին։
Քրիստոնյաներ, որոնք սերում են Հիսուս Քրիստոսից ունեն աստծո մասին ամենաճիշտ գաղափարը, տարբերվում են մյուսներից իրենց բարոյական բարձրությամբ, մարդասիրական և միշտ պատրաստ են զոհվելու Քրիստոսի համար։ Հետևաբար նրանց նկատմամբ կիրառվող հալածանքները բոլորովին անարդարացի են։Հայկական ձեռագրերում Արիստիդեսի անունով կան մի ճառ և մի հատված։ Երկուսն էլ անվավեր են։


== Աղբյուր ==
Եզնիկ Ծ. Վարդապետ, Հայրաբանություն, Ա, Էջմիածին, 1996։


== Արտաքին հղումներ ==
Հատված Արիստիդեսի «Ջատագովությունից» հայերեն թարգմանությամբ
Բիժուտերիա

Բիժուտերիան (ֆրանսերեն bijouterie) ոչ թանկարժեք նյութերից պատրաստված զարդ,արտադրության մեջ օգտագործվում են տարբեր մետաղներ և ձուլվածքներ, թափանցիկ և գունավոր ապակու տարբեր տեսակներ, պլաստմաս, կերամիկա և այլն։ Արտաքինից բիժուտերիան կարող է շատ նման լինել «իսկական» ոսկերչական գործի, սակայն նրա արժեքն էականորեն ցածր է։
XX դարի կեսերից սկսած՝ բարձր նորաձևության վարպետների կամ նկարիչների  կողմից ստեղծված բիժուտերիան սկսվել է բարձր գնահատվել։


== Նյութեր ==
Սկզբնական շրջանում նորաձև զարդերը պատրաստվել են  ոչ թանկ քարերից, որոնք նման էին թանկարժեք քարերի, ինչպիսիք էին արհեստական քարերը կամ օրգանիկ ապակին։ Ժամանակակից բիժուտերիայում օգտագործվում են նյութերի լայն տեսականի։ Բարձրորակ բյուրեղները, ֆիանիտը նմանակում են ադամանդին, մի շարք կիսաթանկարժեք քարեր օգտագործվում են թանկարժեք քարերի փոխարեն։ Ոսկեջրման և արծաթաջրման օգնությամբ նմանակվում են թանկարժեք մետաղներին։ Էժանագին զարդերը կարող են պարունակել արճիճ, նիկել և այլ ձուլվածքներ։
Բիժուտերիան կարող է բաղկացած լինել պլաստիկից, կաշվից  կամ փայտից։ Իրերի մեջ կարող են կիրառվել տարբեր  ուլունքներ և  մարգարիտներ։


== Տես նաև ==
Հարդարանք


== Գրականություն ==
Յուրովա Ե․Ս․ Բիժուտերիայի փայլն ու աղքատությունը։ Ռուսաստանի և ԽՍՀՄ–ի ամենօրյա զարդարանքները, 1880-1980 թվականներ Մ․ Էտերնա 2016 թվական էջ 208 | isbn=978-5-480-00218-8
Գիզովշչինա

Գիզովշչինա (ուկրաիներեն՝ Гізівщина), գյուղ Ուկրաինայի Ժիտոմիրի մարզի Լյուբարսկի շրջանում։ Հիմնադրվել է 1798 թվականին։
2001 թվականի տվյալներով Գիզովշչինա գյուղում բնակվում էր 319 մարդ։ Բնակավայրը զբաղեցնում է 12,9 կմ² տարածք։ Բնակչության խտությունը կազմում էր 24,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաջիթի

Բաջիթի (վրաց.՝ ბაჯითი), գյուղ Վրաստանում։ Գտնվում է Իմերեթի մարզի Սաչխերեի շրջան‎‎ում։


== Դիրք ==
Գյուղը գտնվում է ծովի մակարդակից 640 մետր բարձրության վրա։ Շրջկենտրոն Սաչխերեից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 520 մարդ։


== Ծանոթագրություններ ==
Mižerja

Mižerja (Վիշտ), խորվաթական Կլապա ս Մորա համույթի երգն է, որով ներկայացվել է Խորվաթիան Եվրատեսիլ 2013 երգի մրցույթում։ Երգի խոսքերի և երաժշտության հեղինակն է Գոռան Տոպոլովացը։
Երգը ներկայացվել է առաջին կիսաեզրափակչում և 38 միավորով զբաղեցրել է 13-րդ հորիզոնականը՝ զրկվելով եզրափակիչ փուլին մասնակցելու իրավունքից։


== Երգի դիրքը չարթերում ==


== Ծանոթագրություններ ==
Ալեքսանդր Լակազետ

Ալեքսանդր Լակազետ (ֆր.՝ Alexandre Lacazette, մայիսի 28, 1991(1991-05-28), Լիոն), ֆրանսիացի ֆուտբոլիստ, Ֆրանսիայի հավաքականի և «Արսենալի» հարձակվող։


== Ակումբային կարիերա ==
12 տարեկանից Ալեքսանդր Լակազետը խաղում էր «Լիոնի» երիտասարդական թիմերում։ Հիմնական կազմում նորամուտը նշել է 2010 թվականի մայիսի 5-ին «Օսերի» դեմ խաղում.։
2010 թվականի հոկտեմբերի 30-ին «Լիոն»-«Սոշո» խաղում խփեց իր առաջին գոլը։ Չեմպիոնների Լիգայում Լակազետը նորամուտը նշեց 2010 թվականի նոյեմբերի 2-ին «Բենֆիկայի» դեմ արտագնա խաղում։ 71-րդ րոպեին, երբ տանտերերը հաղթում էին 4-0 հաշվով, դուրս գալով խաղադաշտ, հարձակվողը 2 գոլային փոխանցում կատարեց։ Շուտով՝ նոյեմբերի 5-ին հայտնվեց տեղեկություն, ըստ որի լոնդոնյան «Տոտենհեմը» հետաքրքրված է Լակազետով։ Իր համար հաջորդ խաղում՝ 2010 թվականի դեկտեմբերի 7-ին, Լակազետը գոլ խփեց թելավիվյան Հապոելին` խաղի վերջնական հաշիվը դարձնելով 2:2։


== Ազգային հավաքական ==
Հանդես է եկել Ֆրանսիայի տարբեր տարիքների երիտասարդական հավաքականներում։ Ֆրանսիայի մինչև 19 տարեկանների հավաքականի կազմում մասնակցել է պատանեկական ՈՒԵՖԱ Եվրոյին, որտեղ անցկացրած 5 խաղերում դարձել է 3 գոլի հեղինակ` այդ թվում նաև Իսպանիայի հավաքականի դեմ որոշիչ եզրափակչում։ Այս պահին հավաքականում խաղացել է 6 խաղ և դարձել 1 գոլի հեղինակ։


== Վիճակագրություն ==


=== Միջազգային ===


== Ձեռքբերումներ ==
Թիմային
Ֆուտբոլի Ֆրանսիայի գավաթի մրցանակակիր (1). 2012
Ֆրանսիայի Սուպերգավաթի մրցանակակիր (1). 2012
Մինչև 19 տարեկանների Եվրոպայի չեմպիոն. 2010
Անձնական
Լիգա 1-ի լավագույն խաղացող. 2015
Լիգա 1-ի ռմբարկու. 2015


== Ծանոթագրություններ ==


== Արտաքին հղումներ ==
Անձնական էջը «Լիոնի պաշտոնական կայքում»
Անձնական էջը LFP կայքում
Զախոլին

Զախոլին (ռուս.՝ Захолынь), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)